มีอาการหน้ามืดเวลาลุกเร็วๆบ่อยมากค่ะแต่เมื่อล่าสุดลุกเร็วก็มีอาการเหมือนเดิมแต่ที่นี้มีอาการมึนหัวเวียนหัวเกือบทุกวันรู้สึกร่างกายเหมือนลอยๆเลยเปลี่ยนมานอนเร็วขึ้นพักผ่อนเยอะๆก็ยังมีอาการมึนๆเวียนหัวอยู่บ้างควรแก้ไขอย่างไรคะ
สวัสดีค่ะ อาการมึนหัว หน้ามืด เวลาลุกเร็วๆดังกล่าวมา อาจจะเกิดจาก น้ำในหูไม่เท่ากัน การมีตะกอนหินปูนในหูชั้นในหลุด โรคหินปูนในหูชั้นในเคลื่อน หูชั้นในอักเสบ การติดเชื้อของหูชั้นกลาง การเปลี่ยนท่าทางที่เร็วเกินไป การมีเนื้องอกในประสาททรงตัว ระดับน้ำตาลในเลือดต่ำ เป็นต้น โดยสาเหตุที่พบได้บ่อยก็คือเรื่องของการมีน้ำในหูไม่เท่ากัน ไม่ใช่ภาวะอันตราย แต่มักเป็นๆหายๆได้บ่อยๆในเบื้องต้น สามารถปรับพฤติกรรมเช่นไม่เปลี่ยนท่าทางเร็วๆ หลีกเลี่ยงการทำท่าทางหรือกิจกรรมใดๆที่กระตุ้นให้มีอาการมากขึ้น รับประทานยาแก้เวียนศีรษะเพื่อบรรเทาอาการได้ และหากยังมีอาการเป็นมาก เป็นตลอดจนรบกวนการใช้ชีวิตประจำวัน ควรไปพบแพทย์เพื่อตรวจเพิ่มเติม